

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2015.gada 10.decembrī Nr.**528**

(prot.Nr.**24**, **17**.§)

**Par grozījumiem Daugavpils pilsētas domes**

**Sociālo lietu pārvaldes nolikumā**

Pamatojoties uz likuma „Par pašvaldībām” 21.panta pirmās daļas 8.punktu, Valsts pārvaldes iekārtas likuma 73.panta pirmās daļas 1.punktu, Daugavpils pilsētas domes Sociālo jautājumu komitejas 2015.gada 3.decembra sēdes protokolu Nr.21, atklāti balsojot: PAR – 13 (V.Bojarūns, J.Dukšinskis, P.Dzalbe, A.Gržibovskis, R.Joksts, J.Lāčplēsis, A.Nikolajevs, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

Izdarīt ar Daugavpils pilsētas domes 2010.gada 13.maija lēmumu Nr.286 “Par Daugavpils pilsētas domes Sociālo lietu pārvaldes nolikuma apstiprināšanu jaunā redakcijā” apstiprinātajā Sociālo lietu pārvaldes nolikumā (turpmāk - Nolikums) šādus grozījumus:

1. Papildināt Nolikumu ar 2.2.20.1apakšpunktu šādā redakcijā:

“2.2.20.1 pamatojoties uz Daugavpils pilsētas bāriņtiesas lēmumu, slēgt līgumus par bērna ievietošanu audžuģimenē un likumā noteiktajā kārtībā izbeigt tos.”

2. Aizstāt 4.7.9.apakšpunktā vārdus un skaitli “Liepājas ielā 4” ar vārdiem un skaitli “Krišjāņa Valdemāra ielā 13”.

Domes priekšsēdētājs *(personiskais paraksts)* J.Lāčplēsis